32. ΝΟΜΟΘΕΤ.ΔΙΑΤΑΓΜΑ υπ΄ αριιθ. 1271 της 15/17 Νοεμ. 1972 (ΦΕΚ Α΄ 203) Περί τακτοποιήσεως των γενομένων προσωρινών προσλήψεων υπαλλήλων παρά Νοσηλευτικοίς Ιδρύμασι Ν.Δ. 2592/1953. ΄Αρθρ.1.-1.Προσλήψεις υπαλλήλων επί σχέσει εργασίας ιδιωτικού δικαίου γενόμεναι προσωρινώς προς κάλυψιν εκτάκτων και επειγουσών αναγκών, δια την λειτουργίαν των νέων πτερύγων των, υπό των διατάξεων του Ν.Δ. 2592/53 «περί οργανώσεως της Ιατρικής Αντιλήψεως», (ανωτ. σελ. 111) διεπομένων Νοσηλευτικών Ιδρυμάτων Λαρίσης και Κερκύρας, θεωρούνται ως νομίμως ενεργηθείσαι δια τον μέχρι της δημοσιεύσεως του παρόντος χρόνον. 2.Ο χρόνος υπηρεσίας των κατά την προηγουμένην παράγραφον προσληφθέντων δύναται να παρατείνεται επί έν εισέτι έτος και πάντως ουχί πέραν του χρόνου δημοσιεύσεως των Οργανισμών των περί ων η αυτή παράγραφος Νοσηλευτικών Ιδρυμάτων. ΄Αρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 